WORK บวกเกือบ 5% โบรกฯ แนะซื้อ หลังมีโอกาสปรับขึ้นค่าโฆษณา
WORK บวกเกือบ 5% โดย ณ เวลา 11.09 น. ราคาอยู่ที่ 44.75 บ. บวก 2 บ. หรือ 4.68% สูงสุดที่ 45.50 บ. ต่ำสุดที่ 43.50 บ. มูลค่าซื้อขายที่ 46.11 ลบ. ด้าน บล.ทิสโก้ แนะนำ “ซื้อ” ให้เป้า 48 บ.
27 พ.ย. 2558

ผู้สื่อข่าวรายงานว่า ราคาหุ้นบริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ณ เวลา 11.09 น. ราคาอยู่ที่ 44.75 บาท บวก 2 บาท หรือ 4.68% สูงสุดที่ 45.50 บาท ต่ำสุดที่ 43.50 บาท มูลค่าซื้อขายที่ 46.11 ล้านบาท ขณะที่ดัชนีตลาดหุ้นไทยโดยรวมลบ 0.07%

บล.ทิสโก้ ยังคงแนะนำ “ซื้อ” หุ้น WORK จากจุดเด่นโอกาสในการปรับขึ้นค่าโฆษณารวมถึงอัตราการเช่าช่องเพิ่มขึ้นจากราคาปัจจุบันที่ยังถูกอยู่ โดยมีราคาเป้าหมาย 48 บาท พร้อมระบุถึงความเสี่ยง คือ การที่เรตติ้งและค่าโฆษณาไม่ได้เพิ่มอย่างที่คาด และ ภาวะเศรษฐกิจที่ยังซบเซาซึ่งจะส่งผลต่อการใช้จ่ายในการโฆษณาที่ลดลง